
Apstrakt treba da sadrži rezime rada u maksimalnoj dužini 1500 znakova sa razmacima (u word-ovoj opciji word count pogledati characters with spaces). Ovo je dužina teksta od približno 200 reči. Ovde treba u što kraćim crtama izložiti cilj i strukturu rada. Ne treba navoditi nikakve reference i drugi tehnički detalji. Apstrakti se pišu sa nešto manjom veličinom fonta. Preporuka je da se veličine fonta između apstrakta, glavnog teksta, naslova i sl., menjaju na po 2 punkta (pt) kako bi razlika bila uočljiva. U ovom slučaju font treba biti Times New Roman, 10 pt, prored 1. Na samom početku pisanja treba odrediti da u line spacing opciji vrednosti before i after budu 0. Time se izbegava stvaranje prevelikih razmaka pri prelasku na novi red (kucanje enter). 

Ključne reči: pet reči koje su ključne za temu rada 

Budući da se radi o preglednim radovima, tj. prikazima fenomena, teorija, modela, hipoteza, pristupa, problema i sl., seminarski radovi podrazumevaju strukturnu podelu na manje celine u kojima se razmatraju specifičnija pitanja u okviru opšte teme. Drugi, odnosno, završni deo rada čini Disusija ili Zaključak.
Ceo rad treba pisati u fontu Times New Roman. Glavni tekst treba pisati u fontu veličine 12 pt sa proredom 1,5, a metodološku sekciju i literaturu fontom veličine 10 pt sa proredom 1. Glavni tekst obično sadrži tematske celine koje su označene podnaslovima. Treba izbegavati prevelik broj nivoa podnaslova, ali ako za njima postoji potreba, onda se mogu koristiti različiti sistemi određivanja hijerarhijskog nivoa. Na primer:

Podnaslov najvišeg nivoa

Nekada ispod njega ide tekst u kome se objašnjava šta dalje sledi (npr. izlaganje dve suprotstavljene teorije), pa tek onda idu podnaslovi nižih nivoa. Oni mogu da se izdvoje različitim emfazama, ali uvek samo jednom, npr bold ili italic, ali nikako oba! Podvlačenje dolazi u obzir jedino ako je rad kucan na pisaćoj mašini!
Podnaslov nižeg nivoa
Unutar ovog nivoa mogu i dalje se uvode podnaslovi. U ovom odeljku moguće je izdvojiti neke posebne celine (npr. prikazi nekih hipoteza ili teorija) 

Podnaslov najnižeg nivoa 1. Ovde se tekst nadovezuje na podnaslov, a ovi pododeljci obično sadrže samo jedan pasus (mada, mogu i više njih). 

Drugi način pisanja podnaslova koji student može da izabere je numerički, npr.
Podnaslov 1
Podnaslov 1.1

Ako u radu ima slika, grafikona i tabela, njih takođe treba označiti. Nazive i prateći tekst treba pisati iznad tabela, a ispod slika (slike uključuju prikaz stimulusa, modela, eksperimentalne procedure, ali i grafikone). 

Slika 1: ili Tabela 1: Ukratko se opiše sadržaj slike ili tabele. Grafikoni se tretiraju kao slike. Tekst do dva reda se centrira.

Slika 1: ili Tabela 1: Ukratko se opiše sadržaj slike ili tabele. Tekst preko dva reda se poravna i uvuče levo i desno za po jedan tab. Treba izbegavati opširne opise slika, grafikona i tabela, ali nekada je to neophodno.

Reference u tekstu citiraju se po tzv. Harvard sistemu koji je usvojen i kao standard APA (American Psychological Association). Uz neke modifikacije koje proizlaze iz citiranja referenci na srpskom jeziku i mi ćemo se držati ovog sistema. U samom radu u zagradi navode se autor i godina. Primeri različitih slučajeva citiranja:
Ako ima više autora onda se oni navode po abecedi (Arnheim, 1969; Berlyne, 1971).
Ako se navodi isti autor, reference se ređaju po godinama (Berlyne, 1971, 1974). 
Ako je isti autor zastupljen sa više radova iste godine onda se oni i ovde i u spisku literature označavaju sa a, b, c itd (Berlyne, 1974a, 1974b) ili (Berlyne, 1974b).
Ako ima više od dva autora onda se u prvom citiranju navode svi (Cupchik, Vartanian, Crawley, & Mikulis, 2009), a nadalje se navodi samo prvi autor i dodatak na latinskom et al (Cupchik et al, 2009). Citate srpskih referenci trebalo bi pisati na srpskom, npr. (Marković, Janković i Subotić, 2002), odnosno, u kasnijim navođenjima kao (Marković i sar, 2002).

Diskusija ili Zaključak

U ovom odeljku se rezimitraju i diskutuju, tj. komentarišu osnovni elementi prikaza (empirijski nalazi, koncepti, modeli, teorije, pristupi i sl.) koji su obrađivani u glavnom delu rada. Takođe, u diskusiji se mogu izložiti i kritička zapažanja vezana za pojedine aspekte teme (nalaze, teorijska objašnjenja i sl.).

Navedeni su primeri navođenja najčešće korišćenih formi referenci: knjiga, poglavlje u knjizi i članak u časopisu. Odvojeno su prikazane reference na engleskom i srpskom. Literatura se navodi po abecednom redosledu imena autora, a ako isti autor ima više referenci onda se one ređaju po godinama izdanja. Ako su i po ovome ujednačene, onda se godinama dodaju mala slova abecede, tj. a, b, c itd. Numeracija časopisa ide tako što se navede godište (Vol.), a u zagradi broj unutar datog godišta (issue). 

